rejauldu/bengali-wikipedia huggingface dataset:
ইতিহাস    ঘটনাবলী   ১৯৭১ সালের বাংলাদেশের মুক্তিযুদ্ধ   ১৩ ডিসেম্বর দিনে পূর্ব ও উত্তর দিক থেকে মিত্রবাহিনী ঢাকার প্রায় ১৫ মাইলের মধ্যে পৌঁছায়। ৫৭ নম্বর ডিভিশনের দুটো ব্রিগেড এগিয়ে যায় পূর্বদিক থেকে। উত্তর দিক থেকে জেনারেল গন্ধর্ব নাগরার ব্রিগেড এবং টাঙ্গাইলে নামে ছত্রিসেনারা অবতরণ করে। পশ্চিমে ৪ নম্বর ডিভিশনও মধুমতি পার হয়ে পৌঁছে যায় পদ্মা নদীর তীরে। রাত নয়টায় মেজর জেনারেল নাগরা টাঙ্গাইল আসেন। ব্রিগেডিয়ার ক্লের ও ব্রিগেডিয়ার সান সিং সন্ধ্যা থেকে টাঙ্গাইলে অবস্থান করছিলেন। রাত সাড়ে নয়টায় টাঙ্গাইল ওয়াপদা রেস্ট হাউজে তারা পরবর্তী যুদ্ধ পরিকল্পনা নিয়ে আলোচনায় বসেন।   জন্ম  ১৯৮৭ইং - নাজমুন মুনিরা ন্যান্সি, বাংলাদেশী সঙ্গীতশিল্পী।   মৃত্যু   ১৯৩০ইং - বিনয় বসু, একজন ব্রিটিশ বিরোধী বাঙালি বিপ্লবী।  ২০১১ইং - কবীর চৌধুরী বাংলাদেশের একজন প্রথীতযশা শিক্ষাবিদ, প্রাবন্ধিক ও অনুবাদক।  ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:অগ্রহায়ণ
বকো বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি তপসিলি জাতির সদস্যের জন্য সংরক্ষিত। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (নয় বার)।  ভোটার পরিসংখ্যান ২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৩৬,৬৬১ জন যার মধ্যে পুরুষ ভোটার ১,১৯,৬৩১ জন এবং নারী ভোটার ১,১৭,০২৩ জন। এছাড়াও সাতজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। বকো বিধানসভা কেন্দ্রে ২০২১ ভোটার লিঙ্গানুপাত ৯৭৮।  ২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৯৮,১৯০ জন যার মধ্যে পুরুষ ভোটার ১,০১,০৮৪ জন এবং নারী ভোটার ৯৭,১০৬ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৭০,৩৩৪ জন যার মধ্যে পুরুষ ভোটার ৮৫,৯৮৪ জন এবং নারী ভোটার ৮৪,৩৫০ জন।https://www.news18.com/assembly-elections-2021/assam/boko-election-result-s03a048/   বিধানসভার সদস্য    নির্বাচন বিধায়কদল সময়কাল২০২১ নন্দিতা দাস  আইএনসি ২০১৬-বর্তমান২০১৬২০১১গোপীনাথ দাস এআইইউডিএফ২০১১-১৬২০০৬জ্যোতি প্রসাদ দাস অগপ২০০৬-১১২০০১গোপীনাথ দাস আইএনসি২০০১-০৬১৯৯৬জ্যোতি প্রসাদ দাস অগপ১৯৯৬-০১১৯৯১গোপীনাথ দাস আইএনসি১৯৮৫-৯৬১৯৮৫ স্বতন্ত্র১৯৮৩উপেন্দ্র দাস আইএনসি১৯৮৩-৮৫১৯৭৮উমেশ চন্দ্র দাস জেপি১৯৭৮-৮৩১৯৭২প্রবীণ কুমার চৌধুরী আইএনসি১৯৬২-৭৮১৯৬৭১৯৬২১৯৫৭ রাধাচরণ চৌধুরী১৯৫২-৬২১৯৫১ এসপি  নির্বাচনী ফলাফল ২০২১ ফলাফল  ২০১৬ ফলাফল   তথ্যসূত্র   বিষয়শ্রেণী:কামরূপ জেলা বিষয়শ্রেণী:আসামের বিধানসভা কেন্দ্র
সৈয়দ মেহরাজ মসজিদ যা মোহাম্মদ বে আল মুরাদি মসজিদ নামে পরিচিত, এটি তিউনিসিয়ার তিউনিস এর একটি মসজিদ। এটি সরকারী ঐতিহাসিক স্মৃতিস্তম্ভ।  ইতিহাস এটি ১৬৯২ সালে তিউনিস সৈয়দ মেহরাজের পৃষ্ঠপোষক-সন্তের সম্মানে দ্বিতীয় মুরাদ বে-এর পুত্র মোহাম্মদ বে এল মুরাদাদি নির্মাণ করেছিলেন। মসজিদের এক কোণে সৈয়দ মেহরাজের সমাধি রয়েছে।  এটি দৃড়ভাবে অটোমান স্থাপত্য  দ্বারা প্রভাবিত, ইস্তাম্বুলের সুলতান আহমেদ দ্বিতীয় মসজিদটির সাথে একটি কেন্দ্রীয় গম্বুজযুক্ত প্রার্থনা হলের চৌকোণের চারটি কোণ দখল করে দেখা মিলছে।  পলিক্রোম টাইলগুলি ইজনিক (তুরস্ক) থেকে মক্কার দিকের দিকের প্রাচীরের একটি বৃহত অংশ এবং কেন্দ্রীয় গম্বুজকে সমর্থনকারী প্রধান স্তম্ভগুলিকে আবৃত করার জন্য আমদানি করা হয়েছিল।  ১৯৬০ এর দশকে মসজিদের অভ্যন্তরটি সংস্কার করা হয়েছিল।  চিত্রশালা  আরও দেখুন  আফ্রিকার মসজিদসমূহের তালিকা  তিউনিসিয়ার মসজিদসমূহের তালিকা  মসজিদ  নামাজ  ইসলাম  তথ্যসূত্র  বিষয়শ্রেণী:তিউনিসিয়ার মসজিদ বিষয়শ্রেণী:আফ্রিকার মসজিদ বিষয়শ্রেণী:ইসলামি ভবন বিষয়শ্রেণী:ইসলামি স্থাপত্য বিষয়শ্রেণী:১৭শ শতাব্দীর মসজিদ
বাংলাদেশ জাতীয় ক্রিকেট দল তিনটি একদিনের আন্তর্জাতিক খেলার জন্য শ্রীলঙ্কা সফর করে, যা জুলাই ২০১৯-এ অনুষ্ঠিত হয়। মূলত এ সফরটি ২০১৯ এর ডিসেম্বরে হওয়ার জন্য নির্ধারিত ছিল, কিন্তু ২০১৯-২০ বাংলাদেশ প্রিমিয়ার লিগ এর সাথে যাতে ব্যাঘাত না ঘটে সেজন্য সফরের তারিখ পরিবর্তন করা হয়।  ১১ মে ২০১৯, বাংলাদেশ ক্রিকেট বোর্ড (বিসিবি) সভাপিত নাজমুল হাসান পাপন এক বিবৃতিতে বলেন যে, অপ্রত্যাশিত ভাবেই বাংলাদেশ দলের শ্রীলঙ্কা সফর জুলাইয়ে নিয়ে আসা হয়েছে। এপ্রিল ২০১৯-এ শ্রীলঙ্কায় বোমা হামলার কথা উল্লেখ করে বলেন, আবারো যে কোন সময় আরেকটি সন্ত্রাসী হামলা হতে পারে এমন শঙ্কা থেকেই এ পরিবর্তন। ২৭ জুন ২০১৯, এক প্রতিবেদনে বলা হয় যে, বাংলাদেশ নাগরিক গোয়েন্দা সংস্থার পক্ষ থেকে চারজন জাতীয় নিরাপত্তা গোয়েন্দা (এনএসআই) শ্রীলঙ্কায় পাঠানো হয়েছে সেখানকার পরিস্থিতি সম্পর্কে অবগত হওয়ার জন্য। ৮ জুলাই ২০১৯, শ্রীলঙ্কান ক্রিকেট বোর্ড নিশ্চিত করে যে, সফরটি এগিয়ে যাবে, এবং তিনটি খেলাই অনুষ্ঠিত হবে রানাসিংহে প্রেমাদাসা স্টেডিয়াম, কলম্বোতে।  সিরিজের জন্য শ্রীলঙ্কা ২২ সদস্যের খেলোয়াড়ী দল ঘোষণা করে, যা পরবর্তীতে কাট-ছাট করে ১৭ সদস্যের চূড়ান্ত দল ঘোষণা করা হয়। প্রধান নির্বাচক অশান্ত ডিমেল বলে যে, এটা তাদেরকে ব্যক্তিগতভাবে প্রত্যেকটি খেলার জন্য প্রস্তুত থাকতে সহায়ক হবে। সিরিজের পূর্বে বাংলাদেশ দলের অধিনায়ক মাশরাফি মর্তুজা ইনজুরির কারণে দল থেকে বাদ পড়েন ফলে, তামিম ইকবাল একদিনের আন্তর্জাতিকে প্রথমবারের মতো অধিনায়ক হিসাবে মনোনীত হয়। শ্রীলঙ্কান বোলার লাসিথ মালিঙ্গা ঘোষণা করে যে, কলম্বোর এই সিরিজের পরে একদিনের আন্তর্জাতিক ক্রিকেট থেকে অবসর গ্রহণ করবে। শ্রীলঙ্কা ক্রিকেট ঘোষণা করে যে, শেষ ওডিআই ম্যাচটি শ্রীলঙ্কান বোলার নুয়ান কুলাসেকারাকে উৎসর্গ করা হবে, যিনি আন্তর্জাতিক ক্রিকেট থেকে অবসর গ্রহণ করেছেন।  দলীয় সদস্য ওডিআই   দিমুথ করুনারত্নে (অধিঃ)  আকিলা ধনঞ্জয়  অভিষ্কা ফার্নান্দো  ওয়ানিদু হাসারাঙ্গা  শিহান জয়াসুরিয়া  লাহিরু কুমারা  অ্যাঞ্জেলো ম্যাথিউস  লাসিথ মালিঙ্গা  কুশল মেন্ডিস (উইঃ)  কুশল পেরেরা (উইঃ)  থিসারা পেরেরা  নুয়ান প্রদীপ  কসুন রজিতা  দাসুন শানাকা  ধনঞ্জয় ডি সিলভা  লাহিরু থিরিমানে  ইসুরু উদানা তামিম ইকবাল (অধিঃ)  মাশরাফি মর্তুজা (অধিঃ)  তাসকিন আহমেদ  এনামুল হক বিজয়  মেহেদী হাসান  মোসাদ্দেক হোসেন সৈকত  রুবেল হোসেন  শফিউল ইসলাম সুহাস  তাইজুল ইসলাম  মাহমুদুল্লাহ রিয়াদ  মোহাম্মদ মিঠুন  মুশফিকুর রহিম (উইঃ)  মুস্তাফিজুর রহমান  সাব্বির রহমান  ফরহাদ রেজা  সৌম্য সরকার  মোহাম্মদ সাইফুদ্দিন  সিরিজের পূর্বে মাশরাফি মর্তুজা এবং মোহাম্মদ সাইফুদ্দিন ইনজুরির কারণে বাংলাদেশ স্কোয়াড থেকে বাদ পড়ে এবং পর্যায়ক্রমে ফরহাদ রেজা এবং তাসকিন আহমেদ স্কোয়াডে অন্তর্ভুক্ত হয়। ২৩ জুলাই ২০১৯ শফিউল ইসলাম সুহাস বাংলাদেশ স্কোয়াডে অন্তর্ভুক্ত হয়।  শ্রীলঙ্কার ২২ সদস্যের প্রাথমিক দলে আমিলা আপন্সো, নিরোশন ডিকওয়েলা, দানুষ্কা গুণতিলকা, লাহিরু মাদুশঙ্কা ও লক্ষ্মণ সন্দাকান এর নাম থাকলেও চূড়ান্ত ১৭ সদস্যের দলীয় স্কোয়াড থেকে বাদ দেয়া হয়।  প্রস্তুতিমূলক খেলা ৫০ ওভারের খেলা: শ্রীলঙ্কা বোর্ড প্রেসিডেন্টের একাদশ বনাম বাংলাদেশ  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ বিডিক্রিকেটনিউজ  ইএসপিএন ক্রিকইনফোতে সিরিজের পাতা   বিষয়শ্রেণী:২০১৯-এ বাংলাদেশী ক্রিকেট বিষয়শ্রেণী:২০১৯-এ শ্রীলঙ্কান ক্রিকেট বিষয়শ্রেণী:২০১৯-এ আন্তর্জাতিক ক্রিকেট প্রতিযোগিতা বিষয়শ্রেণী:বাংলাদেশ ক্রিকেট দলের শ্রীলঙ্কা সফর
জাহিদুল হক (১১ আগস্ট ১৯৪৯ -১৫ জানুয়ারি ২০২৪)‘আমার এ দুটি চোখ’ গানের গীতিকার জাহিদুল হক মারা গেছেন, প্রথম আলো, ১৫ জানুয়ারি ২০২৪ বাংলাদেশের একজন আধুনিক বাংলা কবি, সাংবাদিক, গল্পকার, ঔপন্যাসিক ও গীতিকার ছিলেন। বাংলা কবিতায় বিশেষ অবদানের জন্য তিনি ২০০২ সালে বাংলা একাডেমি পুরস্কার পান।  তিনি বাংলা একাডেমির একজন ফেলাে ও রেডিও ডয়েচে-ভেলের সিনিয়র এডিটর ও ব্রডকাস্টার হিসেবে কাজ করেছেন। দৈনিক সংবাদের সিনিয়র সহকারি সম্পাদক ছিলেন। বাংলাদেশ বেতারে তিনি উপমহাপরিচালক হিসেবে দায়িত্ব পালন করেছেন।   জন্ম ও প্রাথমিক জীবন  জাহিদুল হকের জন্ম ১১ অগাস্ট ১৯৪৯ সালে ভারতের আসামের বদরপুর রেলওয়ে হাসপাতালে চিকিৎসক পিতার কর্মস্থলে। পৈত্রিক নিবাস কুমিল্লা জেলার চৌদ্দগ্রাম উপজেলার গুণবতী ইউনিয়নের আকদিয়া গ্রামের ভূঞা বাড়ি। বর্তমানে বসবাস করছেন ঢাকার বনশ্রীতে।  তার পিতা মােহাম্মদ নূরুল হক ভূঞা ছিলেন সরকারি চাকুরে একজন চিকিৎসক। মাতা-জাহানারা খাতুন চৌধুরী। পিতার চাকরির বদলির কারণে দেশের অনেকগুলাে স্কুলে।  চট্টগ্রামের নগেন্দ্র্রচন্দ্র উচ্চ বিদ্যালয় থেকে ১৯৬৩ সালে মাধ্যমিক পাশ করেন। ১৯৬৬ সালে ফেনী সরকারি কলেজ থেকে উচ্চ মাধ্যমিক ও ঢাকা বিশ্ববিদ্যালয় থেকে ১৯৬৯ সালে স্নাতক ডিগ্রি অর্জন করেন।   কর্মজীবন  জাহিদুল হক লেখালেখি শুরু করেন স্কুল জীবন থেকে। প্রথম কবিতার প্রকাশ হয় ১৯৬৫ সালে দৈনিক সংবাদ এর ঈদ সংখায়। তিনি বাংলা একাডেমির একজন ফেলাে ও রেডিও ডয়েচে-ভেলের সিনিয়র এডিটর ও ব্রডকাস্টার হিসেবে কাজ করেছেন। দৈনিক সংবাদের সিনিয়র সহকারি সম্পাদক ছিলেন। বাংলাদেশ বেতারে তিনি উপমহাপরিচালক হিসেবে দায়িত্ব পালন করেছেন। ১৯৭৮ সালে রেডিওতে রেকর্ডকৃত তার প্রথম গানটি পরে ‘মহানায়ক’ ছবিতে যুক্ত হয়। গানটির সুর করেছেন শেখ সাদী খান।  ছিলেন ‘বেতার বাংলা’ পত্রিকার সম্পাদক। তিনি বাংলাদেশ ফিল্ম সেন্সর বোর্ডের সদস্য ছিলেন। তিনি বাংলাদেশ টেলিভিশনে শিল্প বাড়ি নামের একটি অনুষ্ঠানের উপস্থাপনা করেন।   গ্রন্থ  জাহিদুল হকের কবিতা, উপন্যাস, ছোটগল্প গান মিলিয়ে প্রকাশিত গ্রন্থের সংখ্যা ১৮টি। তার প্রথম কবিতার বই প্রকাশ হয় ১৯৮২ সালে ‘পকেট ভর্তি মেঘ’ শিরোনামে। তার উল্লেখযোগ্য প্রকাশিত গ্রন্থের মধ্যে রয়েছে:-   পকেট ভর্তি মেঘ (১৯৮১),  তোমার হোমার (১৯৮৪),   নীল দূতাবাস (১৯৮৫),   সেই নিঃশ্বাসগুচ্ছ (১৯৮৯),   পারীগুচ্ছ ও অন্যান্য কবিতা (১৯৯৪),   এই ট্রেনটির নাম গার্সিয়া লোরকা (১৯৯৬),   এ উৎসবে আমি একা (১৯৯৭)।   পুরস্কার ও সম্মাননা    বাংলা একাডেমী সাহিত্য পুরস্কার (২০০২)  বিশেষ সম্মাননা পুরস্কার -২০১৭ (সংগীত বিভাগ, ঢাকা বিশ্ববিদ্যালয়),  জসীমউদ্দীন সাহিত্য পুরস্কার (২০০০),   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশী কবি বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী ছোটগল্পকার বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:বাংলাদেশী গীতিকার বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী‎ বিষয়শ্রেণী:বাঙালি লেখক বিষয়শ্রেণী:২০২৪-এ মৃত্যু
বাংলা সংখ্যা পদ্ধতি বা বাংলা সংখ্যাসমূহ বাংলা, সিলেটি, অসমীয়া, বিষ্ণুপ্রিয়া মণিপুরী এবং মৈতৈ ভাষাসমূহে ব্যবহৃত সংখ্যা পদ্ধতি। বাংলা ও অসমীয়া ভাষায় এই সংখ্যা পদ্ধতিই সাধারণভাবে প্রায় সব ক্ষেত্রেই ব্যবহৃত হয়। আধুনিক পৃথিবীর অন্যান্য আরও বহু ভাষার মতো আরবি সংখ্যা পদ্ধতির ব্যাপকতর ব্যবহারে এই সংখ্যা পদ্ধতির ব্যবহার চাপা পড়ে যায়নি।  প্রাথমিক সংখ্যা  সংখ্যা বাংলা শব্দ অসমীয়া শব্দ সিলেটি শব্দ বাংলা  আরবি মূল বানান  ধ্বনিগত বানান মূল বানান  ধ্বনিগত বানান মূল বানান  ধ্বনিগত বানান ০  ٠ শূন্য  শুন্নো শূন্য  খ়ুইন্ন ꠡꠥꠁꠘ꠆ꠘ  শুইন্ন ১  ١ এক  অ্যাক্ এক  এক্ ꠄꠇ  এখ়্ ২  ٢ দুই  দুই দুই  ডুই ꠖꠥꠁ  দুই ৩  ٣ তিন  তিন্ তিনি  টিনি ꠔꠤꠘ  তিন্ ৪  ٤ চার  চার্ চাৰি  সারি ꠌꠣꠁꠞ  সাইর্ ৫  ٥ পাঁচ‌ পাঁচ্ পাঁচ  পাঁস্ ꠙꠣꠌ  ফ়াস্ ৬  ٦  ছয়  ছএ ছয়  সয়্ ꠍꠄ  সয়্ ৭  ٧ সাত  শাৎ সাত  খ়াট্ ꠢꠣꠔ  হাৎ ৮  ٨ আট  আট্ আঠ  আঠ্ ꠀꠐ  আট্ ৯  ٩ নয়  নএ ন  ন ꠘꠄ  নয়্                                বিস্তৃত সংখ্যা  সংখ্যা বাংলা শব্দ অসমীয়া শব্দ সিলেটি শব্দ বাংলা  আরবি মূল বানান  ধ্বনিগত বানান মূল বানান  ধ্বনিগত বানান মূল বানান  ধ্বনিগত বানান ১০  10 দশ  দশ্ দহ  দহ্ ꠖꠡ  দশ্ ১১  11 এগারো  অ্যাগারো এঘাৰ  এঘার্‍অ ꠄꠉꠣꠞ  এগার্‍অ ১২  12 বারো  বারো বাৰ  বার্‍অ ꠛꠣꠞ  বার্‍অ ১৩  13 তেরো  ত্যারো তেৰ  টের্‍অ ꠔꠦꠞ  তের্‍অ ১৪  14 চোদ্দোচৌদ্দো  চোদ্দোচোউদ্দো চৈধ্য  সইড্‌ঢ্অ ꠌꠖ꠆ꠖ  সোদ্দ ১৫  15 পনেরো  পোনেরো  ꠙꠘꠞ  ফ়ন্‌র্‌অ ১৬  16 ষোলো  শোলো  ꠡꠥꠟ꠆ꠟ  শুল্ল ২০  20 কুড়িবিশ  কুড়িবিশ্ বিছ  বিস্ ড়;হকগ;  বিশ্ ২১  21 একুশ  একুশ্ একৈছ  একইস্ ꠄꠇꠂꠡ  এখ়ইশ্ ৩০  30 ত্রিশতিরিশ  ত্রিশ্তিরিশ্ ত্ৰিছ  ট্রিস্ ꠔꠤꠡꠔꠤꠞꠤꠡ  তিশ্তিরিশ্ ৪০  40 চল্লিশ  চোল্লিশ্ চল্লিছ  সল্লিস্ ꠌꠟ꠆ꠟꠤꠡꠌꠣꠟ꠆ꠟꠤꠡ  সল্লিশ্সাল্লিশ্ ৫০  50 পঞ্চাশ  পন্‌চাশ্ পঞ্চাছ  পন্সাস্ ꠙꠂꠘ꠆ꠌꠣꠡ  ফ়ইন্সাস্ ৬০  60 ষাট  শাট্ ষাঠি  খ়াঠি ꠡꠣꠁꠐ  শাইট্ ৭০  70 সত্তর  শোত্তোর্ সত্তৰ  খ়ট্টর্ ꠡꠔ꠆ꠔꠂꠞ  শত্তইর্ ৮০  80 আশি  আশি আঁশি  আঁশি ꠀꠡꠤ  আশি ৯০  90 নব্বই  নোব্বোই নব্বৈ  নব্বই ꠘꠛ꠆ꠛꠂ  নব্বই ১০০  100 একশোশশত  অ্যাক্‌শোশোশতো এশশ  এশ্অশ ꠄꠇꠡ  এখ়্‌শ্অ ১,০০০  1,000 সহস্রহাজার  শহস্রোহাজার্ এহেজাৰহাজাৰ  এহাজ়ার্হাজ়ার্ ꠀꠎꠣꠞ  আজ়ার্ ১০,০০০  10,000 অযুতদশ হাজার  ওজুৎদশ্ হাজার্ অযুতদহ হাজাৰ  অজ়ুৎদহ্ হাজ়ার্ ꠖꠡ ‘ꠀꠎꠣꠞ  দশ্ আজ়ার্ ১,০০,০০০  1,00,000 লক্ষলাখ  লোক্‌খোলাখ্ লাখ  লাখ্ ꠟꠣꠈ  লাখ়্ ১০,০০,০০০  10,00,000 দশ লক্ষনিযুত  দশ্ লোক্‌খোনিজুৎ দহ লাখনিযুত  দহ্ লাখ্নিজ়ুৎ ꠖꠡ ꠟꠣꠈ  দশ্ লাখ়্ ১,০০,০০,০০০  1,00,00,000 কোটি  কোটি কোটি  কুটি ꠇꠥꠐꠤ  কুটি  আরও দেখুন  বাংলা লিপি  অসমীয়া লিপি  সিলেটি নাগরী  বিষয়শ্রেণী:বাংলা ভাষা বিষয়শ্রেণী:অসমীয়া ভাষা বিষয়শ্রেণী:সংখ্যাসূচক বিষয়শ্রেণী:বাঙালি সংস্কৃতি বিষয়শ্রেণী:মৈতৈ ভাষা
তেলিগাতী ইউনিয়ন বাংলাদেশের খুলনা বিভাগের বাগেরহাট জেলার মোড়েলগঞ্জ উপজেলার একটি ইউনিয়ন পরিষদ। এটি ৫১.৯৮ কিমি২ (২০.০৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,৮৭১ জন।  গ্রামসমূহ  মধ্যম তেলিগতী  চাপড়ী  উত্তর তেলিগাতী  দক্ষিণ তেলিগাতী  মালমগাছা  চুচরামারী  ঢুলিগাতী  উঃ ঢুলিগাতী  বরনডাংগা  চোমরা  ব্রাক্ষনকাঠী  হরগাতী  মিস্ত্রীডাংগা-১  মিস্ত্রীডাংগা-২  হেড়মা  তথ্যসূত্র  বিষয়শ্রেণী:মোড়েলগঞ্জ উপজেলার ইউনিয়ন
সদগুরু সদাফল দেও জী মহারাজ (২৫ আগস্ট ১৮৮৮ - ১১ ফেব্রুয়ারি ১৯৫৪) ছিলেন উনিশ শতকের এক আত্মিক বা আধ্যাত্মিক নেতা, যোগসাধক ও বিগঙ্গম যোগ সন্ত সমাজের প্রতিষ্ঠাতা। ব্রহ্মনিষ্ঠ 'সদ্গুরু' হিসাবে পরিচিতি লাভ করেন।  জীবনী মহর্ষি সদাফল দেব জী মহারাজ ১৮৮৮ খ্রিস্টাব্দের ২৫ আগস্ট (১৯৪৫ বিক্রম সাম্বৎ এর ভাদ্রকৃষ্ণ চতুর্থীতে)  ব্রিটিশ ভারতের  অধুনা উত্তরপ্রদেশের বালিয়া জেলার পাকদি গ্রামে বিখ্যাত সেঙ্গার (যা মহর্ষি শ্রিংগির ঋষিকুল হতে উৎপন্ন) রাজবংশে জন্মগ্রহণ করেন। পিতা রাজর্ষি হনুমান জি রাই (বাবা স্কম্ভ মুনি) এবং মাতা মহারানী মুক্তিদেবী। এই রাজবংশের বাবা লালজি রাওয়ের নাম অত্যন্ত শ্রদ্ধার সাথে স্মরণ করা হয়। সদাফল দেও জী মহারাজ বাবা লালজি রাওয়ের ষষ্ঠ প্রজন্মের। তার পূর্ববর্তী প্রজন্মে বহু ত্যাগী সাধক ও মহাত্মা ছিলেন।  শৈশবে সদাফলের মধ্যে সাধুপ্রবণতা জাগ্রত হয় এবং গীতা-রামায়ণ পাঠ শুরু করেন। গ্রামের প্রাইমারী স্কুলে পড়ার সময় তার সদাচার ও চমৎকার আচরণ দেখে যেমন মুগ্ধ হন, তেমনই হতবাক হতেন। এগারো বৎসর বয়সেই তার বেদ পাঠের আগ্রহ জন্মে। মন্ত্র পাঠে তিনি মাঝেমধ্যে জ্ঞান হারাতেন। তার মধ্যে ত্যাগবোধের উদয় হয়। ঋষি-সাধুদের খোঁজ শুরু করেন বেদের ধর্মতাত্বিক আলোচনার জন্য। তিনি বহু সাধু-মহাত্মার দর্শন করেও সন্তুষ্ট হননি। তিনি অনুভব করেন ঈশ্বরের নামে প্রাথমিক যে সমস্ত উপাসনা সমাজে প্রচলিত আছে, সেগুলি ঈশ্বর লাভের সঠিক পথ নয়। এগুলি ঈশ্বরের দিকে অগ্রসর  হওয়ার প্রাথমিক ধাপ মাত্র। তিনি সত্য জ্ঞানের সন্ধানে হিমালয়ের সমস্ত গুহাসহ সর্বত্র দীর্ঘ ১৭ বৎসর ঘুরে বেড়ান। তার আধ্যাত্মিক যাত্রায় সত্য জ্ঞানের সন্ধানে গিয়ে তিনি নিজে চৈতন্য যোগে সমাধি'র সময় উপলব্ধি করেন পৃথিবীর আধ্যাত্মিক কল্যাণের জন্যই অবতীর্ণ হয়েছেন। ভারতীয় দর্শনের যোগের মাধ্যমে স্বচেতনা আর চেতনার মুখ্য কেন্দ্র পরমচৈতন্য প্রভুর সঙ্গে সংযোগ চিত্ত সংযমে সম্ভব। তাই চিত্তের পাঁচ অবস্থায় খোঁজ পান আত্মা ও পরমাত্মার সংযোগের জন্য 'বিহঙ্গম যোগ' যা প্রকৃতই স্বাস্থ্য, সুখ ও শান্তির সংগম। সেবা, সৎসঙ্গ ও সাধনা বিহঙ্গম যোগের ত্রিবেণী ধারা। যোগোভ্যাসে কুণ্ডলী  জাগরণের জন্য গড়ে তোলেন এলাহাবাদের প্রয়োগের ঝুনসিতে এক আশ্রম।  ১৯২৪ খ্রিস্টাব্দে তিনি প্রতিষ্ঠা করেন 'বিহঙ্গম যোগ সন্ত সমাজ'। ১৯৩৮ খ্রিস্টাব্দে হিমালয়ের এক গুহাতেই রচনা করেন বেদের ধর্মতাত্বিক ভাষ্য স্বর্বেদ শীর্ষক গ্রন্থ।  গ্রন্থটিতে ৩১০৬ টি শ্লোকে আধ্যাত্মিক পন্থা উল্লেখ করেছেন। স্বর্বেদ পাঠে জ্ঞান শক্তি, কুণ্ডলী জাগরণের দিশাসহ সমস্ত আধ্যাত্মিক জ্ঞানের সমাধান পাওয়া যায়।  ১৯৪০ খ্রিস্টাব্দে তিনি হিন্দিতে বিহঙ্গম যোগ সন্দেশ নামের এক মাসিক পত্রিকার প্রকাশনা শুরু করেন। পত্রিকাটিতে ব্রহ্মবিদ্যা সম্পর্কিত বিষয়াদির স্থান পায়। সুখ, শান্তি ও সমৃদ্ধির পথের নানা দিশার সন্ধানে অনুশীলনকারীদের কাছে ব্যাপকভাবে সমাদৃত হয়।   অনন্ত শ্রী সদ্গুরু সদাফল দেও জী মহারাজ ১৯৫৪ খ্রিস্টাব্দের ১১ ফেব্রুয়ারি (২০১০ বিক্রম সাম্বৎ এর মাঘ মাসের শুক্লা নবমীতে) তার এলাহাবাদের প্রয়াগস্থিত ঝুসি আশ্রমে দেশত্যাগ করেন।  আরো দেখুন  বিহঙ্গম যোগ  স্বর্বেদ মহামন্দির  তথ্যসূত্র  বিষয়শ্রেণী:১৮৮৮-এ জন্ম বিষয়শ্রেণী:১৯৫৪-এ মৃত্যু  বিষয়শ্রেণী:বালিয়া জেলার ব্যক্তি বিষয়শ্রেণী:ভারতীয় হিন্দু আধ্যাত্মিক শিক্ষক বিষয়শ্রেণী:ভারতীয় হিন্দু সাধু বিষয়শ্রেণী:ভারতীয় যোগ শিক্ষক
গ্র্যান্ড হোটেল ইয়েরেভান (), একটি ৫-তারকা হোটেল। এটি আর্মেনিয়ার রাজধানী ইয়েরেভানে কেনট্রন জেলায় অবস্থিত। সোভিয়েত যুগে, রাষ্ট্রীয় মালিকানাধীন সংস্থার হিসাবে এটি ১৯২৬ সালে খোলা হয়েছিল। এটি আধুনিক আর্মেনিয়ার প্রাচীনতম হোটেলগুলির মধ্যে একটি এবং ইয়েরেভানের প্রাচীনতম কার্যকরী হোটেল। এটি ১৪ এভিভেন স্ট্রিটে অবস্থিত, আর্মেনিয়ার শিল্পী ইউনিয়নের সংলগ্নে।   ইতিহাস  সোভিয়েত যুগে, রাষ্ট্রীয় মালিকানাধীন সংস্থার হিসাবে এটি ১৯২৬ সালে খোলা হয়েছিল এবং এর স্থপতি নিকোলাই বুনিশিহান নকশাটির উপর ভিত্তি করে তৈরি করা হয়েছিল। এটি "ইনট্যুরিস্ট হোটেল" নামে পরিচিত ছিল, নামকরণ করা হয়েছিল ইনট্যুরিস্ট এজেন্সি, যা ছিল সোভিয়েত ইউনিয়নের হোটেল ও পর্যটন নিয়ন্ত্রণ সংস্থা। সুতরাং, ইয়েরেভান হোটেল সোভিয়েত আর্মেনিয়াতে খোলা প্রথম হোটেল হয়ে উঠেছিল।«Երեւան» հյուրանոց` կենդանի պատմություն  ১৯৩০ সালের মাঝামাঝি সময়ে, হোটেলটি শহরের বুদ্ধিজীবীদের নিয়মিত বৈঠক স্থান উঠেছিল যার মধ্যে রয়েছেন ইয়েঘিশে চ্যারেন্টস, ইয়েরভান্ড কোচার এবং ভাহরাম পেপাজিহান।  ১৯৫৯ সালে, ইনট্যুরিস্ট এজেন্সি প্রজাতন্ত্র স্কয়ারে নতুন খোলা আর্মেনিয়ার হোটেলে স্থানান্তরিত হয় এবং ইনট্যুরিস্ট হোটেলটি "ইয়েরেভান হোটেল" নামে পরিচিতি লাভ করেছিল।  ইউএসএসআর এর পতনের পর, ইয়েরেভান হোটেলটি ইতালীয় কোম্পানী রেঙ্কো এস.পি.এ দ্বারা অর্জিত হয়েছিল, এবং একটি প্রধান সংস্কারের পর ১৯৯৯ সালে "গোল্ডেন টিউলিপ হোটেল ইয়েরেভান" ৪-তারকা হিসেবে পুনরায় খোলা হয়, এটি গ্রূপ দ্য লুভের দ্বারা পরিচালিত হয়েছিল। ২০০৯ সালে, একটি প্রধান সংস্কারের পর, হোটেলটি একটি ৫-তারকা হোটেলে আপগ্রেড করা হয়েছিল ২০১৬ সালের শেষ পর্যন্ত রয়্যাল টিউলিপ গ্র্যান্ড হোটেল ইয়েরেভান নামে পরিচিত ছিল।   বর্তমানে ২০১৭ সালের শুরুর দিকে গ্র্যান্ড হোটেল ইয়েরেভান, বিশ্বব্যাপী ছোট বিলাসবহুল হোটেলের দ্বারা পরিচালিত।   বৈশিষ্ট্য  হোটেলের ছাদে একটি বহিরঙ্গন সুইমিং পুল, একটি স্বাস্থ্য এবং স্পা সেন্টার, ইতালীয় "রসনি রেস্তোরাঁ", "ডল্স ভিটা" মদখানা, "শীতকালীন গার্ডেন" ক্যাফ, এবং "জঞ্জিবার" বহিরঙ্গন মদখানা আছে, এবং  চারটি সম্মেলন হল ঘরও আছে।  গ্র্যান্ড হোটেল ইয়েরেভান নিয়মিত ভাবে গোল্ডেন এপ্রিকট ইয়েরেভান ইন্টারন্যাশনাল ফিল্ম ফেস্টিভালের অনুষ্ঠানগুলি পরিচালনা করে থাকে। রিপাবলিক স্কয়ারের আন্ডারগ্রাউন্ড স্টেশন এর মাধ্যমে হোটেলটি পৌঁছানো যায়।  তথ্যসূত্র  বিষয়শ্রেণী:১৯২৬-এ প্রতিষ্ঠিত হোটেল বিষয়শ্রেণী:১৯২৬-এ সম্পন্ন হোটেল ভবন বিষয়শ্রেণী:ইয়েরেভানের হোটেল
১৯০৬ ডব্লিউএসপিইউ পদযাত্রা ১৯০৬ সালের ১৯ ফেব্রুয়ারি যুক্তরাজ্যে মহিলাদের ভোট দেওয়ার অধিকারের দাবিতে লন্ডনে অনুষ্ঠিত প্রথম পদযাত্রা ছিল। নারী সামাজিক ও রাজনৈতিক ইউনিয়নের (ডব্লিউএসপিইউ) সিলভিয়া পাঙ্কহার্স্ট ও অ্যানি কেনি আয়োজিত এই কর্মসূচিতে প্রায় ৩০০-৪০০ নারী মধ্য লন্ডন হয়ে কমন্সসভায় পদযাত্রা করেন। এটি রাজার বক্তৃতা ও সংসদের উদ্বোধনের সাথে সামঞ্জস্যপূর্ণ ছিল।  ইস্ট এন্ডের বো, ব্রমলি, ক্যানিং টাউন এবং পপলারের দুই শতাধিক মহিলা সেন্ট জেমস পার্ক টিউব স্টেশন থেকে কমন্সের কাছে ক্যাক্সটন হলের দিকে যাত্রা করেছিলেন। সেখানে, এমেলিন প্যাঙ্কহার্স্ট শুনেছিলেন যে রাজার বক্তৃতায় মহিলাদের ভোটের কোন উল্লেখ নেই এবং মহিলাদের কমন্স স্ট্রেঞ্জার্স এন্ট্রান্সের দিকে আরেকটি মিছিলে নেতৃত্ব দেন। পরের দুই ঘন্টার মধ্যে, মহিলাদের তাদের এমপিদের তদবির করার জন্য ২০ জনের দলে প্রবেশের অনুমতি দেওয়া হয়েছিল।; . ডেইলি মিরর ৫ পৃষ্ঠায় ঘটনাটির প্রতিবেদন করেছে: "ভোটবিহীন নারী। ৩০০০ [sic] জন বিক্ষোভকারী একটি লাল ব্যানারের পিছনে পদযাত্রা করছে। হাস্যকর কিন্তু আন্তরিক।"  এমেলিন প্যাঙ্কহার্স্ট এই পদযাত্রাকে সংগ্রামী নারীদের ভোটাধিকার আন্দোলনের সূচনা হিসেবে দেখেছিলেন। তিনি লিখেছেন, "শেষ পর্যন্ত নারীরা জেগে উঠেছিল"। "তারা এমন কিছু করার জন্য প্রস্তুত ছিল যা নারীরা আগে কখনও করেনি—নিজেদের জন্য লড়াই করা। মহিলারা সবসময় পুরুষদের জন্য ও তাদের সন্তানদের জন্য লড়াই করেছিল। এখন তারা নিজেদের মানবাধিকারের জন্য লড়াই করতে প্রস্তুত ছিল। আমাদের সংগ্রামী আন্দোলন প্রতিষ্ঠিত হয়।" তথ্যসূত্র   বিষয়শ্রেণী:নারীবাদ ও ইতিহাস বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:নারীবাদের প্রথম তরঙ্গ বিষয়শ্রেণী:লন্ডনে প্রতিবাদ
নঙ্গানলুর বা নঙ্গাইনল্লুর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ ২০১১ খ্রিস্টাব্দের সেপ্টেম্বর মাসের পর থেকে নঙ্গানলুর চেন্নাই নগর নিগমের অন্তর্ভুক্ত হয়। লোকালয়টি চেন্নাই আন্তর্জাতিক বিমানবন্দরের অতি নিকটে অবস্থিত। তামিল ভাষায় নঙ্গাই-নল্লুর শব্দবন্দের অর্থ সুস্বভাবের নারী।  এখানে রয়েছে  দীর্ঘ এবং  প্রস্থ বিশিষ্ট একটি রোলার স্কেটিং রিং, যা সমগ্র তামিলনাড়ুর মধ্যে বৃহত্তম।   জনতত্ত্ব  ২০০১ খ্রিস্টাব্দের জনগণনা অনুযায়ী নঙ্গানলুর পুরসভার জনসংখ্যা ছিল ৮৬,২৩০ জন, যার মধ্যে হিন্দু মুসলিমের জৈন এবং খ্রিস্টান সংখ্যার আধিক্য দেখা যায়। তামিলনাড়ুর বাইরে থেকে আসা যথেষ্ট সংখ্যক লোক এখানে বসবাস করেন। মূলত আইটি সেক্টর গুলির প্রভূত উন্নতি এবং বহু আইটি পার্ক তৈরি হওয়ার কারণে শহরতলী নঙ্গানলুরের জনসমাগম উত্তরোত্তর বৃদ্ধি পেয়েছে।   পরিবহন  thumb|ফার্স্ট মেইন রোড, নঙ্গানলুর নিকটবর্তী রেলওয়ে স্টেশন দুটি হলো চেন্নাই শহরতলি রেলওয়ের পালবন্তাঙ্গল রেলওয়ে স্টেশন এবং মীনমবক্কম রেলওয়ে স্টেশন। চেন্নাই মেট্রোর নীল লাইনের অন্তর্গত নঙ্গানলুর রোড মেট্রো স্টেশন এই লোকালয়ের নিকটবর্তী।  চেন্নাই এমটিসি বাস পরিষেবার মাধ্যমে নঙ্গানলুর চেন্নাই ও পার্শ্ববর্তী পুন্তমল্লী, ত্যাগরায়নগর, কীলকট্টলাই, তিরুবান্মিয়ুর, মূবরসমপেট্টাই, পেরম্বুর, কোয়মবেড়ু প্রভৃতি অঞ্চলের সাথে যুক্ত৷https://chennaicitybus.in/bus-stop/nanganallur-bus-terminus/  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
লাল লাইনটি কখনও কখনও হাওয়ার্ড-ড্যান রায়ান লাইন বা উত্তর-দক্ষিণ লাইন নামে পরিচিত, শিকাগোর একটি দ্রুতগামী গণপরিবহন লাইন, যা শিকাগো ‘‘এল’’ ব্যবস্থার অংশ হিসাবে শিকাগো ট্রানজিট অথরিটি  (সিটিএ) দ্বারা পরিচালিত হয়। এটি "এল" ব্যবস্থার সবচেয়ে ব্যস্ততম লাইন বা রেলপথ, ২০১২ সালে প্রতি কর্মদিবসে গড়ে ২,৫১,৮১৩ জন যাত্রী চলাচল করে এই রেলপথে। এই রুটটি ২৬ মাইল (৪২ কিমি) দীর্ঘ, উত্তর পাশের রজার্স পার্কের হাওয়ার্ড স্টেশন থেকে স্টেট স্ট্রিট ভূগর্ভস্থ পথ হয়ে দক্ষিণ দিকে রোজল্যান্ডের ৯৫ তম/ড্যান রায়ান পর্যন্ত মোট ৩৩ টি স্টেশন সহ। ব্লু লাইনের মতো, লাল লাইনটি দিনে ২৪ ঘণ্টা, বছরে ৩৬৫ দিন পরিচালনা করা হয়; সিটিএ যুক্তরাষ্ট্রে কেবল এমন ধরনের পাঁচটি দ্রুতগামী গণপরিবহন ব্যবস্থার মধ্যে একটি (প্যাটকো স্পিডলাইন, স্টেটন দ্বীপ রেলওয়ে, পিএটিএইচ ব্যবস্থা এবং নিউ ইয়র্ক সিটি সাবওয়ে)। চারটি নতুন স্টেশন যুক্ত করার প্রস্তাবিত বর্ধিতকরণটি লাল লাইন দক্ষিণে ৯৫তম/ড্যান রায়ান থেকে ১৩০ তম রাস্তায় প্রসারিত করবে।   পথ    উত্তর দিকের প্রধান লাইন   লাল লাইনের উত্তর টার্মিনাসটি উত্তর দিকে শিকাগোর রজার্স পার্ক এলাকার হাওয়ার্ড স্ট্রিট। লাল লাইনটি লেকফ্রন্টের প্রায় দেড় মাইল (১ কিলোমিটার) পশ্চিমে টুহাই অ্যাভিনিউয়ের দিকে একটি উঁচু বাঁধ কাঠামোতে দক্ষিণ-পূর্বে প্রসারিত হয়, তারপরে গ্লানউড অ্যাভিনিউয়ের বরাবর দক্ষিণে মোর্স স্টেশন পর্যন্ত প্রসারিত। সেখান থেকে লয়েলা বিশ্ববিদ্যালয় শিকাগো সংলগ্ন শেরিডান রোডের পূর্ব দিকে একটি বিপরীত বক্ররেখার উপর দিয়ে এই রুটটি অদলবদল করে এবং পূর্বে ব্রডওয়ের সাথে সমান্তরালভাবে এগিয়ে চলে (এজজায়ারে) এবং ব্রডওয়ে থেকে লেল্যান্ড অ্যাভিনিউয়ের অনুসরণ করে। এখান থেকে, কংক্রিট বাঁধ থেকে রুটটি স্টিলের উন্নত কাঠামোতে স্থানান্তর হয়। 'এল' দক্ষিণাঞ্চল অবধি গ্রেসল্যান্ড কবরস্থান, ইরভিং পার্ক রোড এবং শেফিল্ড অ্যাভিনিউ বরাবর আপটাউন থেকে লিংকন পার্ক অবধি চলতে থাকে।  	ইতিহাস   লাইনের প্রাচীনতম বিভাগটি লুপ থেকে উইলসন পর্যন্ত ৩১ মে, ১৯০০ খোলা হয়। এটি উত্তর-পশ্চিম এলিভেটেড রেলপথ দ্বারা নির্মিত হয়। ১৬ মে ১৯০৮ সালে, লিজ ও বিদ্যুতায়িত ট্র্যাকেজের শিকাগো, মিলওয়াকি এবং সেন্ট পল রেলপথের মাধ্যমে এই রুটটি ইভেনস্টনের সেন্ট্রাল স্ট্রিট পর্যন্ত প্রসারিত করা হয়। ১৯১৩ সালের নভেম্বরে, উত্তর পাশের 'এল' লুপের মধ্য দিয়ে দক্ষিণ পাশের 'এল' লাইনগুলিতে পৌচ্ছায়। লেল্যান্ড অ্যাভিনিউ এবং হাওয়ার্ড স্ট্রিটের মধ্যে ভূমি-স্তরের অংশটি একটি কংক্রিট বেড়িবাঁধ কাঠামো দ্বারার উত্তোলিত ভাবে নির্মিত হয় এবং ১৯২২ সালে চারটি ট্র্যাক দ্বারা প্রসারিত হয়।  স্টেট স্ট্রিট ভূগর্ভস্থ পথটি ১৯৪৩ সালের ১৭ অক্টোবর মাসে খোলা হয়, লুপ ট্র্যাকগুলি পাশ কাটিয়ে যাওয়ার জন্য দুটি নতুন ট্র্যাক সরবরাহ করে এবং উত্তর এবং দক্ষিণ পাশের 'এল' লাইনের অংশ এক্সপ্রেস ট্র্যাকগুলিতে সজ্জিত নয়। শিকাগো "এল" এর সর্বাধিক বিধিনিষেধযুক্ত বাঁক ছাড়াই একটি এক্সপ্রেস রুট সরবরাহ করে এবং এটি পরিপূরক পুরাতন লাইনের চেয়ে সংক্ষিপ্ত দৈর্ঘের। পাতাল রেলটি একমুখী ভ্রমণের জন্য এগারো মিনিটের বেশি চলার সময়কে হ্রাস করে। এই রুটটি উত্তর-দক্ষিণ ট্রেনগুলির মধ্য দিয়ে একটি অংশের জন্য ১৭ ই অক্টোবর, ১৯৪৩ সালে চালিত করা হয় [7], যদিও অন্যান্য ট্রেনগুলি ভ্রমণের মাধ্যমে এবং পরিষেবাগুলি লুপ প্রদক্ষিণ করে উৎস স্থানে ফিরে আসে উভয়  ক্ষেত্রেই ক্রমাগত 'এল' ব্যবহার করে।  তথ্যসূত্র  বহিঃসংযোগ  বিষয়শ্রেণী:শিকাগোর রেলপথ
মঙ্গলদৈ বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি তপসিলি উপজাতি সদস্যের জন্য সংরক্ষিত। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (নয় বার)।  ভোটার পরিসংখ্যান ২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৩৬,৯৮৫ জন যার মধ্যে পুরুষ ভোটার ১,২০,০৫১ জন এবং নারী ভোটার ১,১৬,৯৩২ জন। এছাড়াও দুইজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। মঙ্গলদৈ বিধানসভা কেন্দ্রে ২০২১ ভোটার লিঙ্গানুপাত ৯৭৪।  ২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ২,০০,৩০১ জন যার মধ্যে পুরুষ ভোটার ১,০৩,২৭২ জন এবং নারী ভোটার ৯৭,০২৯ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৮৬,৭৮৯ জন যার মধ্যে পুরুষ ভোটার ৯৫,৮৮৯ জন এবং নারী ভোটার ৯০,৯০০ জন।https://www.news18.com/assembly-elections-2021/assam/mangaldoi-election-result-s03a067/   বিধানসভার সদস্য    নির্বাচন বিধায়কদল সময়কাল২০২১ বসন্ত দাস  আইএনসি ২০২১-বর্তমান২০১৬ গুরুজ্যোতি দাস  বিজেপি ২০১৬-২০২১২০১১ বসন্ত দাস  আইএনসি২০১১-১৬২০০৬হিরেন কুমার দাস অগপ২০০৬-১১২০০১ বসন্ত দাস  আইএনসি২০০১-০৬১৯৯৬হিরেন কুমার দাস অগপ১৯৯৬-০১১৯৯১ নকুলচন্দ্র দাস  আইএনসি১৯৯১-৯৬১৯৮৫নীলমণি দাস  স্বতন্ত্র১৯৮৫-৯১১৯৮৩কার্তিক সরকার  আইএনসি১৯৮৩-৮৫১৯৭৮অনিল দাস  জেপি১৯৭৮-৮৩১৯৭২সৈয়দা আনোয়ারা তৈমূর আইএনসি১৯৭২-৭৮১৯৬৭মো. মাতলিবুদ্দিন স্বতন্ত্র১৯৬৭-৭২১৯৬২দণ্ডীরাম দত্ত আইএনসি১৯৫৭-৬৭১৯৫৭১৯৫১পুরন্দর শর্মা১৯৫১-৫৭  নির্বাচনী ফলাফল ২০২১ ফলাফল  ২০১৬ ফলাফল  ২০১১ ফলাফল   তথ্যসূত্র   বিষয়শ্রেণী:দরং জেলা বিষয়শ্রেণী:আসামের বিধানসভা কেন্দ্র